**ROMÂNIA**

**JUDEȚUL ARAD**

**CONSILIUL LOCAL AL COMUNEI TÂRNOVA**

**HOTĂRÂREA Nr. 39din data de 28.04.2022**

privind indexarea, la nivelul comunei Târnova, a impozitelor şi taxelor locale pentru anul fiscal 2023,

cu rata inflației de 5,1% (rata inflatiei pentru anul 2021)

**Consiliul Local al Comunei Târnova, întrunit în ședință ordinară, având în vedere:**

* Prevederile art. 491 și art. 493 din Legea nr. 227/2015 privind Codul fiscal, cu modificările şi completările ulterioare, ale Hotărârii Guvernului nr. 1/2016 pentru aprobarea Normelor metodologice de aplicare a Legii nr. 227/2015 privind Codul fiscal, cu modificările și completările ulterioare, ale Legii nr. 273/2006 privind finanţele publice locale, cu modificările şi completările ulterioare
* Faptul ca rata inflaţiei comunicată atât pe site-ul Ministerului Dezvoltării, Lucrărilor Publice şi Administraţiei cât și pe site-ul Institutului national de statistică este de 5,1%, pentru anul 2021;

În temeiul prevederilor art. 87, art. 129, alin. (2) lit. b), alin. (4) lit. a), alin. (14), ale art. 139 și ale art.196, alin. (1), lit. a) din Ordonanţa de urgenţă nr. 57/2019 privind Codul administrativ, actualizată;

**ADOPTĂ PREZENTA HOTĂRÂRE**

Art. 1. (1) Aprobă indexarea cu rata inflaţiei de 5,1% a impozitelor şi taxelor locale care constau într-o anumită sumă în lei sau care sunt stabilite pe baza unei anumite sume în lei, începând cu data de 1 ianuarie 2023.

(2) Prin excepţie de la prevederile alin. (1), sumele prevăzute în tabelul prevăzut la art. 470 alin. (5) şi (6) din Legea nr. 227/2015 privind Codul fiscal, cu modificările şi completările ulterioare, se indexează anual în funcţie de rata de schimb a monedei euro în vigoare în prima zi lucrătoare a lunii octombrie a fiecărui an şi publicată în Jurnalul Uniunii Europene şi de nivelurile minime prevăzute în Directiva 1999/62/CE de aplicare la vehiculele grele de marfă pentru utilizarea anumitor infrastructuri.

Art. 2. - Aprobă actualizarea cu rata inflaţiei de 5,1% a limitelor amenzilor, prevăzute la art. 493 alin. (3) şi alin. (4) din Legea nr. 227/2015 privind Codul fiscal, cu modificările şi completările ulterioare, aplicabile în anul 2023, începând cu data de 1 ianuarie 2023.

Art. 3. Cu ducerea la indeplinire a prezentei hotarari se însărcinează Primarul comunei Târnova

Art. 4. Prezenta hotărâre se comunică cu :

* Instituția Prefectului – Județul Arad
* Primarul comunei Târnova.

PREȘEDINTE DE ȘEDINȚĂ CONTRASEMNEAZĂ

CONSILIER LOCAL SECRETAR GENERAL

OPREA CATALIN BRAIȚ TEODOR-GHEORGHE